text: Danfoss udvikler system, der giver færre vinterskader
  20 oktober 2010 kl. 09.20
  Et nyt intelligent varmesystem kan overflødiggøre kost og skovl i kampen mod den tunge sne, der f.eks. er et problem for bygninger med svage tage.
  Vinteren sidste år medførte næsten 5.000 sneskader og tagkollaps.
  Danfoss-systemet forhindrer sneen i at lægge sig de udsatte steder, skriver Ingeniøren.
  Det består af varmekabler, der kan lægges direkte oven på taget eller i tagrender.
  Samtidig forhindrer systemet fugt i at trænge ind under taget, hvor det kan skade tagkonstruktionen.
  